Veleposlanik SAD-a uživao na Dinamu: BBB-i me oduševili...

Robert Kohorst gledao je finale ATP-turnira u Umagu u društvu predsjednice, a u srijedu je svratio do Maksimira, gdje je uživao u navijanju BBB-a bez ijedne upaljene baklje

<p>Među brojnim poznatim gostima na Maksimiru za prvu utakmicu play-offa Lige prvaka između Dinama i Rosenborga u srijedu (2-0) bio je i veleposlanik Sjedinjenih Američkih Država u Republici Hrvatskoj <strong>Robert Kohorst</strong> (66).</p><p>Predstavnici “modrih” ugostili su ga u počasnoj loži maksimirskog stadiona, odakle je snimio dvije fotografije sjajne atmosfere koju je priredilo 23.859 gledatelja.</p><p>"Bilo je zabavno gledati nogometnu momčad Dinama u Uefinoj kvalifikacijskoj utakmici. Lijepa pobjeda Dinama. Bad Blue Boysi su entuzijastični", napisao je Kohorst na Twitteru.</p><p>Imao je i zbog čega biti oduševljen jer Dinamova navijačka skupina na sjevernoj tribini Maksimira tijekom cijele utakmice nije prestajala s pjesmom i nije upalila nijednu jedinu baklju.</p><p>Kohorst je veleposlanik SAD-a u Hrvatskoj od 10. siječnja 2018. i očito je velik zaljubljenik u sport jer je ovo ljeto, u društvu predsjednice Republike <strong>Kolinde Grabar Kitarović</strong>, gledao finale ATP turnira u Umagu između <strong>Dušana Lajovića</strong> i <strong>Attile Balasza</strong> (7-5, 7-5).</p><p>Uzvratna utakmica igra se u utorak, 27. kolovoza od 21 sat na stadionu Lerkendal u Trondheimu u Norveškoj kapaciteta 21.405 mjesta.</p>